stanford-oval/wikipedia huggingface dataset:
Bertoluccin kuu
Vastaanotto

Kuu sai ristiriitaisia arvioita ja paljon kohua äidin ja pojan välisen seksuaalisuuden kuvaamisesta. Elokuvaa pidettiin raskaana, teennäisenä ja omaan napaansa tuijottavana. Roger Ebert kuvasi elokuvan juonta oopperamaisen epäuskottavaksi ja melodramaattiseksi ja sanoi Bertoluccin yrittävän saada ”saippuaoopperaa väkisin parittelemaan freudilaisen potilaskertomuksen kanssa”. Andrei Tarkovskin päiväkirjasta on löydetty elokuvalle vielä tylympi tuomio: ”Katsoin Bertoluccin Kuun. Hirviömäistä, halpahintaista ja vulgaaria roskaa.”
Helsingin Sanomien Helena Yläsen mielestä elokuva on kuitenkin ”liian kaunis vihattavaksi”. Vioistaan huolimatta elokuva avautuu hänestä katsojalle omaleimaisena, persoonallisena ja vivahteikkaana: ”Siinä ei ole turhaa elettä, interiööriä tai tavaraa. Kaikki ne luokittuvat jollekin kulttuurin tai sielunmaiseman hyllylle.”
Jill Clayburgh sai roolistaan Golden Globe-ehdokkuuden parhaasta naispääosasta draamaelokuvassa.
Aiheesta muualla

Bertoluccin kuu Internet Movie Databasessa (englanniksi)
Jouko Väänänen (päätoimittaja)

Jouko Kalervo Väänänen (1. kesäkuuta 1922 Muuruvesi – 17. helmikuuta 1998 Helsinki) oli suomalainen agronomi ja Maaseudun Tulevaisuus -lehden pitkäaikainen päätoimittaja.
Ura

Väänänen suoritti agronomin tutkinnon Helsingin yliopistossa 1949 ja työskenteli Pellervo-seurassa ja Valiossa vuoteen 1962. Hän oli päätoimittajana Pellervo-seuran julkaisemassa Pellervo-lehdessä 1962–1965 ja Maataloustuottajain keskusliiton pää-äänenkannattajassa Maaséudun Tulevaisuudessa 1968–1984. Väänänen oli perehtynyt erityisesti osuustoimintaan ja osallistui siitä käytävään yhteiskunnalliseen keskusteluun.
Julkaisuja

Väänänen  kirjoitti lukuisia osuustoiminta-aiheisia historiikkeja ja MTK:n historian kolmannen osan.
Kunnianosoituksia

Väänäselle myönnettiin professorin arvo vuonna 1983.
Perhe

Jouko Väänäsen äiti oli sosiaalineuvos Hilja Väänänen ja isä maanviljelijä August Väänänen. Jouko Väänäsen puoliso vuodesta 1950 oli ministeri Marjatta Väänänen (o.s. Kittilä). Heillä oli kolme lasta. Jouko Väänäsen veli oli maanviljelijä, maanviljelysneuvos Jorma Väänänen.
Hishi (1921)

| Hishi / 菱 |
| --- | --- |

Aluksen vaiheet
Rakentaja:  Uraga Dock Company
Kölinlasku:  10. marraskuuta 1920
Laskettu vesille:  9. toukokuuta 1921
Palveluskäyttöön:  3. maaliskuuta 1922
Poistui palveluskäytöstä:  10. huhtikuuta 1942
Loppuvaihe:  vaurioitunut korjauskelvottomaksi 24. tammikuuta 1942
Tekniset tiedot
Uppouma:  864 t (normaali) 1 036 t (kuormattu)
Pituus:  85,3 m (kokonaispituus)
Leveys:  7,9 m
Syväys:  2,4 m
Koneteho:  21 500 ihp
Nopeus:  36 solmua
Miehistöä:  148
Aseistus
Aseistus:  3 × 120 mm/45 type 3 -tykkiä 4 × 533 mm torpedoputkea
Hishi (jap. 菱) oli keisarillisen Japanin laivaston Momi-luokan hävittäjä, joka oli toisessa maailmansodassa partioveneenä No. 37.
Valmistus

Alus tilattiin vuoden 1917 hankinnoissa Uraga Dock Companyltä, missä köli laskettiin 10. marraskuuta 1920. Alus laskettiin vesille 9. toukokuuta 1921 ja otettiin palvelukseen 3. maaliskuuta 1922.
Palvelus

Alus muutettiin 1. huhtikuuta 1940 partioveneeksi No.37. Se vaurioitui korjauskelvottomaksi Borneon edustalla käydyssä taistelussa 24. tammikuuta 1942 ja poistettiin alusluettelosta 10. huhtikuuta.
Bryan Robson

| 0 | 1 | 2 |
| --- | --- | --- |

Henkilötiedot
Koko nimi: Bryan Robson
Syntymäaika: 11. tammikuuta 1957 (ikä 67)
Syntymäpaikka: Witton Gilbert, Englanti
Seurat
| Vuodet | Seura | O (M) |
| 1975–1981 1981–1994 1994–1996 | West Bromwich Albion Manchester United Middlesbrough | 240 (47) 465 (99) 25 (1) |
Maajoukkue
| 1980–1991 | Englanti | 90 (26) |
Valmennusura
1994–2001 2003–2004 2004–2006 2007–2008 2009–2011: Middlesbrough Bradford City West Bromwich Albion Sheffield United Thaimaan maajoukkue
 Seurajoukkueuran tilastot kattavat vain kansalliset sarjat.
Bryan Robson (s. 11. tammikuuta 1957 Witton Gilbert, Englanti) on englantilainen jalkapallovalmentaja ja entinen keskikenttäpelaaja.
Maaliskuussa 2011 uutisoitiin, että Robsonilla on diagnosoitu kurkkusyöpä, joka leikataan Thaimaassa.
Pelaajaura

West Bromwichissa Robson teki debyyttinsä vuonna 1975 ottelussa York Citya vastaan. Seuraavalla kaudella Albionit liigaan nostanut Robson oli seuran avainpelaaja 70-luvun lopun ja 80-luvun alun ajan. Vuonna 1979 hänestä tuli joukkueen kapteeni.
Vuonna 1981 Robson siirtyi Manchester Unitediin. 13 ManU-kauden aikana Robson pelasi 465 ottelua tehden 99 maalia. Hän oli mukana voittamassa liigamestaruutta vuosina 1993 ja 1994, FA Cupia vuosina 1983, 1985, 1990 ja 1994 ja Cup-voittajien Cupia vuonna 1991.
Maajoukkueura

Englannin maajoukkuetta vuosien 1980 ja 1991 välillä edustanut Robson pelasi 90 maaottelua ja teki niissä 26 maalia. Hän oli vielä heinäkuussa 2018 Englannin maajoukkueen kymmenenneksi eniten maaotteluita pelannut ja 13. paras maalintekijä. Vuosina 1981–1982 kaikkiaan 65:n maaottelun ajan maajoukkueen kapteenina toiminut Robson edusti maataan vuoden 1982, 1986 ja 1990 MM-kisoissa sekä 1988 EM-kisoissa.
Ura toimitsijana

Middlesbroughissa pelaaja-managerina 7 kautta United-vuosien jälkeen toiminut englantilainen manageroi Bradford Citya vuosina 2003 ja 2004 ja West Bromwich Albionia marraskuusta 2004 lokakuuhun 2006.
Toukokuussa 2007 hän siirtyi Valioliigasta pudonneen Sheffield Unitedin päävalmentajaksi, mutta sai potkut kehnon menestyksen takia jo helmikuussa 2008.
Syyskuussa 2009 hän allekirjoitti nelivuotisen sopimuksen Thaimaan maajoukkueen kanssa.  Hän erosi tehtävästään kesäkuun alussa 2011.
Saavutuksia ja palkintoja

English Football Hall of Fame -kunniagalleriassa sekä pelaajana että valmentajana.
Monte-Carlon filharmoninen orkesteri

Monte-Carlon filharmoninen orkesteri (ransk. Orchestre Philharmonique de Monte-Carlo) on Monacossa toimiva sinfoniaorkesteri, joka perustettiin vuonna 1856. Sen nykyinen musiikillinen johtaja on Marek Janowski.
Monte-Carlon filharmoninen orkesteri säestää säännöllisesti Monacon oopperaa ja balettia. Orkesteri soitti joidenkin Hector Berliozin, Giacomo Puccinin, Maurice Ravelin ja Jules Massenetin teosten ensiesityksissä .
Musiikilliset johtajat

Paul Paray (1928-1933)
Henri Tomasi (1946-1947)
Louis Frémaux (1956-1965)
Igor Markevitch (1967-1972)
Lovro von Matačić (1972-1979)
Lawrence Foster (1980-1990)
Gianluigi Gelmetti (1990-1992)
James DePreist (1994-1998)
Marek Janowski (2000-2006)
Yakov Freidberg (2009-2011)
Gianluigi Gelmetti (2013-)
Aiheesta muualla

Viralliset sivut (ranskaksi)
IBM Sequoia

| IBM Sequoia |
| --- | --- |

Valmistaja:  IBM
Kehittäjä:  IBM
Tyyppi:  supertietokone
Virta:  7 MW
Mukana toimitettu käyttöjärjestelmä:  Linux
Suoritin:  Power
Keskusmuisti:  1,5 PB
IBM Sequoia on IBM:n rakennuttama supertietokone. Se avattiin toimintaan kokonaan kesäkuussa 2012 ja se oli tuolloin maailman nopein supertietokone. Sequoia kykenee saavuttamaan 16,32 petaflopsin laskentatehon, mikä huomattavasti enemmän kuin entisellä ennätyksenhaltijalla, K computerilla (10,51 petaflopsia). Sequoiaa käytetään pääasiassa ydinaseiden vaikutusten simulointiin.
Sequoia käyttää Linux-käyttöjärjestelmää sekä IBM:n Power-arkkitehtuurin suorittimia ja siinä on 1,5 petatavua muistia. Tietokoneessa on 1,5 miljoonaa suoritinta ja se käyttää noin 7 megawattia sähköä.
Huanglong

Huanglongin värikkäitä lammikoita
Huanglong on alue Sichuanin maakunnassa, Kiinassa. Se sijaitsee 150 kilometriä pohjoisluoteeseen maakunnan pääkaupungista Chengdusta Minshanin vuoristossa. Huanglongin alue julistettiin UNESCOn maailmanperintökohteeksi vuonna 1992.
Huanglong tunnetaan erityisesti värikkäistä lammikoistaan, jotka ovat muodostuneet kalsiittivarastoista, sekä monimuotoisesta metsän ekosysteemistä, lumipeitteisistä huipuistaan, vesiputoksistaan ja kuumista lähteistään. Huanglongissa asuu myös monia uhanalaisia eläimiä, kuten isopanda ja lumiapina.
Aiheesta muualla

Kuvia tai muita tiedostoja aiheesta Huanglong Wikimedia Commonsissa
Protected Areas Programme (Arkistoitu – Internet Archive) (englanniksi)
Virtual Tour[vanhentunut linkki] (englanniksi)
Huanglong UNESCOn sivuilla (englanniksi) (ranskaksi)
Radio86.fi: Huanglong - Keltaisen lohikäärmen keijukaismaa (Arkistoitu – Internet Archive)
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Moody Awori

Arthur Moody Awori (s. 5. joulukuuta 1927 Butere) on Kenian entinen varapresidentti. Hän nousi parlamenttiin ensimmäistä kertaa vuonna 1983 ja toimi varapresidenttinä syyskuusta 2003 tammikuuhun 2008.
Awori kävi Makereren yliopistoa Ugandassa ja on toiminut poliittisen uransa aikana useaan otteeseen ministerinä.
Holstein-Gottorp

Kartta Schleswigin ja Holsteinin alueesta vuonna 1650. Holstein-Gottorpin eli herttuallisen Holsteinin alueet keltaisella.
Holstein-Gottorp eli herttuallinen Holstein oli nykyisen Saksan ja Tanskan alueella vuosina 1544–1773 sijainnut, ajoittain itsenäinen herttuakunta, joka oli useasti Ruotsin liittolaisena sodassa Tanskaa vastaan. Holstein-Gottorpiksi kutsuttiin Schleswigin ja Holsteinin herttuakuntien niitä osia, joita Holstein-Gottorpin herttuat hallitsivat suvereenisti. Samojen herttuakuntien muita osia hallitsivat Tanskan kuningas tai Tanskalle uskolliset Oldenburg-suvun herttuat ja kreivit. Holstein-Gottorpia hallinnut Oldenburgien haara, Holstein-Gottorpin suku, nousi myöhemmin myös monen muun valtion valtaistuimelle.
Historia

Schleswig ja Holstein olivat kuuluneet Tanskan kuninkaille keskiajalta lähtien. Vuonna 1490 molemmat herttuakunnat jaettiin kuningas Kristian I:n poikien kesken segebergiläiseen ja gottorpilaiseen alueeseen, jotka nimettiin Segebergin ja Gottorpin linnojen mukaan. Vuonna 1544 Gottorpin alue ja Holstein-Gottorpin herttuan arvo annettiin kuningas Fredrik I:n nuorimmalle pojalle Aadolfille, josta tuli myös Holstein-Gottorpin suvun kantaisä. Osa kuninkaan toiselle pojalle Hansille annetuista alueista yhdistettiin Aadolfin läänitykseen, kun Hans kuoli lapsettomana vuonna 1580.
Muut osat Schleswigistä ja Holsteinista jäivät Tanskan kuninkaiden suoraan alaisuuteen (kuninkaallinen Holstein), joskin osa niistä lohkottiin läänityksiksi kruunulle uskollisena pysyneelle Sönderborg-Augustenborgin sukuhaaralle, ja eräästä alueesta muodostettiin itsenäinen Rantzaun kreivikunta. Holstein-Gottorpin suku sitä vastoin loi 1600-luvun aikana naimakauppojen kautta tiiviit suhteet Ruotsin kuningashuoneeseen, joten herttuakunnasta tuli Ruotsin liittolainen ja Tanskan vihollinen useissa sodissa. Vuoden 1658 Roskilden rauhassa Tanska joutui tunnustamaan sen suvereniteetin Schleswigissä. Tanska miehitti pääosan Holstein-Gottorpista Pohjan sodassa vuonna 1659, Skoonen sodassa vuosina 1676–1679 ja myös rauhan aikana vuosina 1684–1689, mutta joutui jokaisella kerralla lopulta perääntymään ja tunnustamaan herttuakunnan suvereniteetin uudelleen.
Holstein-Gottorpin ja Ruotsin liittolaisuus ärsytti Tanskaa, koska se asetti Tanskan uhatuksi kahdelta suunnalta. 1690-luvun lopussa Holstein-Gottorpin oikeudesta pitää omaa armeijaa ja rakentaa linnoituksia syntyi Tanskan ja Ruotsin välinen kiista, jonka sovitteluun osallistui myös muita Euroopan suurvaltoja. Ruotsin päätös lähettää apujoukkoja herttuakuntaan vuonna 1699 myötävaikutti suuren Pohjan sodan puhkeamiseen seuraavana vuonna. Kun sodassa tappioita kärsinyt Ruotsi ei enää kyennyt suojelemaan liittolaistaan, Tanska valtasi Holstein-Gottorpin jälleen vuonna 1713. Sen schleswigiläinen osa yhdistettiin vuonna 1721 virallisesti Tanskan kuninkaan alueisiin, mille Ruotsi oli antanut hyväksyntänsä vuoden 1720 Frederiksborgin rauhassa. Holstein-Gottorp käsitti nyt enää Holsteinin puolella sijainneet alueet.
Holstein-Gottorpin herttua Karl Peter Ulrichista tuli vuonna 1762 Venäjän keisari nimellä Pietari III, jolloin herttuan arvo siirtyi hänen pojalleen Paavalille. Tämä vaihtoi herttuakunnan vuonna 1773 Tanskan kuninkaan kanssa niin sanotulla Tsarskoje Selon sopimuksella Tanskalle kuuluneeseen Oldenburgin herttuakuntaan. Tämän seurauksena loputkin Holstein-Gottorpista yhdistettiin suoraan Tanskaan.
Holstein-Gottorpin herttuat

Aadolf 1544–1586
Fredrik II 1586–1587
Filip 1587–1590
Juhana Aadolf 1590–1616
Fredrik III 1616–1659
Kristian Albrekt 1659–1695
Fredrik IV 1695–1702
Kaarle Fredrik 1702–1739
Karl Peter Ulrich (Venäjän Pietari III) 1739–1762
Paavali I 1762–1773
Huutokoski

Huutokoski tarkoittaa seuraavia asioita:
Huutokoski, kylä Joroisissa
Huutokoski, rautatieasema Joroisissa
Huutokoski, kylä Polvijärvellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Huutokoski”, voi hakea sivunnimihaulla, laajalla sivunnimihaulla tai tekstihaulla.
Huangshan

Huangshanin maisemaa
| --- | --- |
Tyyppi:  vuoristo 
Sijainti:  Huangshanin kaupunki,  Anhui, Kiina Kiinan kansantasavalta
Korkeus merenpinnasta:  1 864 m (Lian Hua Feng eli "Lotushuippu")
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Huangshan (kiin. 黄山, Huáng Shān, Huangvuori) on vuoristo Kiinan Anhuin maakunnan eteläosassa, Huangshanin prefektuuritason kaupungin eteläpuolella. Huangvuori tunnetaan myös nimellä Keltainen vuori.
Alue on kuuluisa kauniista maisemistaan, jotka muodostuvat omalaatuisen muotoisista graniittihuipuista, Pinus hwangshanensis -männyistä ja vuorten tasolla olevista pilvistä. Huangshanissa on myös monia kuumia lähteitä ja lampia. Alue on usein kohteena perinteisessä kiinalaisessa maalaustaiteessa ja kirjallisuudessa. Huangshan on myös listattu UNESCOn maailmanperintöluetteloon.
Huangshanin vuoristo koostuu useista huipuista, joista 77 kohoaa yli 1 000 metriin. Kolme korkeinta huippua ovat Lian Hua Feng ("Lotushuippu", 1 864 m, koordinaatit artikkelin yläosassa), Guang Ming Ding ("Kirkas huippu", 1 840 m) ja Tian Du Feng ("Taivaan pääkaupungin huippu", 1 829 m).
Vuoriketju muodostui noin 100 miljoonaa vuotta sitten Mesotsooisella maailmankaudella, kun muinainen meri hävisi maankohoamisen ansiosta. Myöhemmin kvartäärikaudella jäätiköt muovasivat maastoa.
Alueen kuumat lähteet sijaitsevat "Violetin pilven huipun" juuressa. Lähteissä veden lämpötila säilyy noin 45 °C koko vuoden.
Vuoriston rinteillä ja lähistöllä viljellään teepensaita muutamiin kiinalaisiin huipputeelaatuihin (esim. Huangshan maofeng ja Taiping houkui).
Qing-dynastian aikainen mustemaalaus Huangshanista.
Aiheesta muualla

Kuvia tai muita tiedostoja aiheesta Huangshan Wikimedia Commonsissa
Virtual Tour (Arkistoitu – Internet Archive) (englanniksi)
Protected Areas Programme (Arkistoitu – Internet Archive) (englanniksi)
Mt. Huangshan (Arkistoitu – Internet Archive) (englanniksi) (anhui.travel)
Mount Huang (englanniksi) (britannica.com)
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Huutokauppa Helander

Huutokauppa Helander on Helsingissä toimiva huutokauppakamari, joka on perustettu vuonna 1994. Sen omistaa Yesterdays Finland Oy. Helanderista ja sen työntekijöistä on tehty myös televisio-ohjelma Aarteenetsijät joka esitettiin Yle TV 1:ssä keväällä 2014 ja uusittiin kesällä 2018.
Huutokauppa Helander järjestää keskimäärin kolme–neljä huutokauppaa kuukausittain, keskikesällä harvemmin. Huutokaupoissa on tarjolla esimerkiksi huonekaluja, maalauksia, veistoksia, valaisimia, keräilykohteita, käsinsolmittuja mattoja, koruja, asusteita ja monenlaista käyttöesineistöä. Osa Helanderin huutokaupoista keskittyy erityisesti design-esineistöön kuten lasiin, hopeaan, huonekaluihin ja valaisimiin. Toisinaan Helanderilla järjestetään myös temaattisia erikoishuutokauppoja, esimerkiksi taide-, kirja- tai mattohuutokauppoja.
IBM Power Systems

IBM Power Systems on IBM:n tietokonemallisto, jossa käytetään Power-arkkitehtuurin suorittimia.
Malleissa käytetään AIX, IBM i (ent. OS/400, i5/OS) tai Linux -käyttöjärjestelmiä.
POWER8-suorittimia käyttävä IBM Power Systems E870.
Mallistossa on yhdistetty IBM System p (ent. pSeries, IBM RS/6000) ja IBM System i (ent. iSeries, IBM AS/400) -sarjat.
Aiheesta muualla

IBM Power Systems (englanniksi)
Hybridikieli

Hybridikieli tai sekakieli on kieli, joka on osoitettavasti muodostunut kahden tai useamman kielen pohjalta.
Useimmiten hybridikielet ovat kehittyneet kaksikielisissä yhteisöissä ja tyypillisesti kahden kielen yhdistyessä. Kumpaakin lähtökieltä on puhuttu samalla alueella, kuten myös niistä syntynyttä hybridikieltä. Hybridikielet eivät ole tyypillisesti syntyneet kommunikaation tarpeesta kuten kreolit, vaan tarpeesta ilmaista omaa identiteettiä. Niitä ovat ottaneet kielekseen joko uudet etniset ryhmät tai vähemmistöt estääkseen assimiloitumisensa valtaväestöön.
Hybridikieli on itsenäinen kieli eikä vain lähtökielensä muoto. Se se ei kuitenkaan välttämättä ole puhujayhteisönsä äidinkieli, kuten kreolit ovat.
Jotkin hybridikielet ovat syntyneet yhden kielen kieliopin ja toisen kielen sanaston yhdistyessä. Tästä eräs esimerkki on englannista ja romanikielestä syntynyt angloromani. Toisissa hybridikielissä nominit ja niihin liittyvä kielioppi ovat tulleet yhdestä kielestä ja verbit toisesta. Tästä esimerkki on kanadalainen michif, jonka nominit tulevat ranskasta ja verbit creestä.
Jotkin hybridikielet ovat syntyneet, kun olemassaolevaan kieleen on otettu toisen kielen kielioppi, mutta sanastoa ei ole muutettu. Tällaisesta hybridikielestä esimerkki on srilankalainen malaiji, jonka rakenne otettiin tamilista ja sinhalista.
Bournemouth

| Bournemouth Bournemouth |
| --- | --- |
 Ilmakuva kaupungin keskustasta.
 fiBournemouth 
 50°43′N, 1°53′W 
Valtio:  Yhdistynyt kuningaskunta
Osa:  Englanti
Hallintoalue:  Lounais-Englanti
Yhtenäishallintopiiri:  Bournemouth, Christchurch and Poole
Maantiede
Kokonaispinta-ala:  45,6 km²
Metropolialue:  161 km²
Aikavyöhyke:  +0
Kesäaika:  +1
Väestö
Väkiluku (2018):  194 225
Väestötiheys:  4 259 as./km²
Metropolialue:  395 784
Metropolialueen väestötiheys:  2 458 as./km²
Muuta
Postinumero:  00HN
 www.bournemouth.gov.uk 
Bournemouth [ˈbɔːrnməθ] on noin 194 000 asukkaan merenrantakaupunki Dorsetin muodollisessa kreivikunnassa Englannin etelärannikolla, noin 170 kilometriä Lontoosta lounaaseen. Bournemouth muodosti yhdessä naapurikaupunkiensa Poolen ja Christchurchin kanssa huhtikuussa 2019 yhtenäishallintopiirin, jolle annettiin nimeksi Bournemouth, Christchurch and Poole.
Bournemouth on suosittu matkailukohde sen miltei kahdeksan kilometriä pitkän ja hienon hiekkarannan vuoksi, ja alueesta käytetäänkin lempinimeä ”Englannin Riviera”. Kaupungista länteen alkaa kalkkikivipengermistään kuuluisa Dorsetin ja Itä-Devonin rannikko, joka on Unescon maailmanperintökohde.
Kaupungissa on myös vilkas yöelämä ja paljon ravintoloita, pubeja ja klubeja. Bournemouthia kutsuttiin aikaisemmin ”Jumalan odotushuoneeksi”, koska sitä pidettiin ikävänä ja väestöltään vanhana kaupunkina. Viime vuosikymmeninä se on kuitenkin muuttunut nuorekkaammaksi ja kaupungissa on runsaasti opiskelijoita ja sen viihdetarjonta vetää paikalle suuria joukkoja nuorisoa. Kaupungissa toimii maineikas Bournemouthin sinfoniaorkesteri.
Bournemouthin länsipuolella sijaitsee Poole ja itäpuolella Christchurch. Nämä kolme kaupunkia ovat kasvaneet käytännössä yhteen ja niiden kokonaisasukasmäärä on noin 396 000.
Bournemouthiin on haudattu Frankensteinin luonut kirjailija Mary Shelley.
Maantiede

Bournemouth sijaitsee 169 km lounaaseen Lontoosta. Kaupungin länsipuolella sijaitseva Poole ja itäpuolella sijaitseva Christchurch muodostavat yhdessä Kaakkois-Dorsetin asumiskeskuksen, jonka asukasluku on noin 400 000. Bournemouthin halki kulkee A338-tie, joka tunnetaan myös "Wessexin väylänä". Tie on yksi Etelä-Englannin pääteistä.
Vaikka Bournemouth sijaitsee rannikolla, kaupungin keskusta on sisämaassa. Kaupunki jaetaan kuuteen alueeseen, Bear Crossiin, Boscombeen, Kinsoniin, Pokesdowniin, Westbourneen ja Wintoniin. Bournemouth sijaitsee itään Unescon maailmanperintöluettelossa olevasta Dorsetin ja Itä-Devonin rannikosta. Rannikko on 153 kilometriä pitkä ja suurimmaksi osaksi koskematonta.
Kaupungin rannikko kohoaa Poolen lahden ja Isle of Wightin saaren yläpuolella. Poolen lahti on suosittu paikka surffaukseen ja Euroopan ensimmäisen keinotekoisen surffausriutan oletettiin olevan asennettuna Bournemouthissa lokakuuhun 2008 mennessä, mutta asennustyöt lopetettiin vasta vuotta myöhemmin.selvennä